|  |  |
| --- | --- |
| **DOKUMENT ZA INTERNETSKO SAVJETOVANJE O NACRTU OPĆEG AKTA** | |
| **Nacrt**  **prijedloga**  **PROGRAMA**  **javnih potreba u kulturi i turizmu Grada Koprivnice za 2025. godinu** | |
| **Grad Koprivnica**  **Upravni odjel za društvene djelatnosti**  **Služba ureda gradonačelnika** | |
| **Početak savjetovanja**  **19.11.2024.** | **Završetak savjetovanja:**  **18.12.2024.** |

**RAZLOG DONOŠENJA**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **I. Zakonska osnova**  Pravna osnova za donošenje ovog Programa javnih potreba u kulturi i turizmu Grada Koprivnice za 2025. godinu (u daljnjem tekstu: Program) sadržana je u odredbi članka 5. Zakona o kulturnim vijećima i financiranju javnih potreba u kulturi („Narodne novine“ broj 83/22), koji propisuje da predstavničko tijelo jedinice lokalne samouprave donosi Program javnih potreba, a javne potrebe u kulturi su kulturne djelatnosti i poslovi, akcije i manifestacije u kulturi od interesa za lokalnu samoupravu. Nadalje, pravna osnova za donošenje ovog Programa sadržana je i u odredbi članka 26. Zakona o turističkim zajednicama i promicanju hrvatskog turizma („Narodne novine“ broj 52/19, 42/20) kojim je propisano da jedinice lokalne samouprave u okviru svog samoupravnog djelokruga posebno vode brigu o osiguranju uvjeta za razvoj turizma. Lokalne turističke zajednice surađuju s tijelima jedinica lokalne samouprave i surađuju u izradi planova razvoja turizma u jedinici lokalne samouprave. Člankom 40. Statuta Grada Koprivnice („Glasnik Grada Koprivnice“ broj 4/09, 1/12, 1/13, 3/13 – pročišćeni tekst, 1/18, 2/20 i 1/21) utvrđena je nadležnost Gradskog vijeća Grada Koprivnice za donošenje općih akata.  **II. Ocjena stanja i osnovna pitanja koja se uređuju pojedinim aktima i objašnjenje pojedinih odredbi**  Ovim Programom obuhvaćaju se svi oblici poticanja i promicanja kulture i kulturnih djelatnosti što pridonosi razvitku i unapređivanju svekolikog kulturnog života Grada Koprivnice i provođenje aktivnosti, manifestacija i festivala koje su od značajnog interesa. Sukladno Zakonu o kulturnim vijećima i financiranju javnih potreba u kulturi, najvažnija područja djelovanja u kulturi su: nakladnička djelatnost, dramska i plesna umjetnost, glazbena i glazbeno-scenska umjetnost, književnost, vizualne umjetnosti, dizajn i arhitektura, audiovizualna djelatnost, interdisciplinarne i nove umjetničke i kulturne prakse, digitalna umjetnost, kulturno-umjetnički amaterizam, transverzalna područja: međunarodna kulturna suradnja i mobilnost, pristup i sudjelovanje u kulturi, raznolikost kulturnih izričaja, poduzetništvo u kulturnim i kreativnim industrijama i digitalizacija u području kulture, knjižnična djelatnost,. Programe iz područja djelovanja u kulturi planiraju ustanove u kulturi i druge institucije registrirane za realizaciju pojedinih programa iz djelatnosti kulture, organizacije civilnog društva u kulturi, pravni subjekti iz kreativnog i kulturnog sektora, samostalni umjetnici i ostale fizičke osobe. Nadalje, ovim Programom su obuhvaćeni programi/projekti/aktivnosti u turizmu i to ne samo Turističke zajednice Grada Koprivnice kao okosnice turizma u našem gradu, već i udruga, poduzeća i pojedinaca koji svojim radom doprinose razvoju turizma.  Člankom 1. utvrđuju se javne potrebe u kulturi i turizmu.  Člankom 2. utvrđuje se iznos financijskih sredstava koji će se osigurati u Proračunu Grada Koprivnice u 2025. godini za navedeni Program.  Člankom 3. utvrđuju se korisnici i način dodjele financijskih sredstava iz područja kulture.  Člankom 4. utvrđuju se korisnici i način dodjele financijskih sredstava iz područja turizma.  Člankom 5. utvrđuju se javne ustanove u kulturi korisnici financijskih sredstava.  Člankom 6. utvrđuju se ulaganja i donacije u kulturnu baštinu i vjerske zajednice.  Člankom 7. propisuje se način financiranja javnih ustanova u kulturi.  Člankom 8. propisuje način izvještavanja financiranih programa i projekata u organizaciji korisnika.  Članak 9. propisuje gdje će se objaviti ovaj Program i da će stupiti na snagu s 1. siječnja 2025. godine.  **III. Potrebna sredstva za provedbu akta**  Sredstva za provedbu Programa planirana su Proračunu Grada Koprivnice za 2025. godinu u iznosu od 6.949.046,00EUR i to kako slijedi:   |  |  |  |  | | --- | --- | --- | --- | | **RAZDJEL 020** | **UPRAVNI ODJEL ZA DRUŠTVENE DJELATNOSTI** |  | | | A300907 | Projekti fizičkih i pravnih osoba u kulturi | 39.570,00 | | | A301101 | Realizacija programa iz područja turizma – Turistička zajednica Grada Koprivnice | 305.000,00 | | | A301906 | Projekti udruga u kulturi i turizmu | 220.670,00 | | | PROGRAM 3007 | Knjižnična i književno- nakladnička djelatnost (Knjižnica i čitaonica „Fran Galović“ Koprivnica) | 1.307.512,00 | | | PROGRAM 3006 | Očuvanje kulturne baštine (Muzej grada Koprivnice) | 2.394.004,00 | | | PROGRAM 3008 | Glazbeno-scenska i filmska djelatnost (Pučko otvoreno učilište Koprivnica) | 653.745,00 | | | PROGRAM 6002 | ERASMUS + | 30.945,00 | | | PROGRAM 4004 | Program kulturne baštine | 1.904.000,00 | | | **RAZDJEL 010** | **SLUŽBA UREDA GRADONAČELNIKA** |  | | | A120001 | Koprivničko ljeto | 28.000,00 | | | A120002 | Koprivnička zima | 44.600,00 | | | A120006 | Ostale manifestacije u organizaciji odjela | 18.500,00 | | | A120012 | Izložba pisanica | 2.500,00 | | | **UKUPNO:** | | | **6.949.046,00** | | |

Obrazloženje skraćenog roka savjetovanja:

Procjena je da će ovako skraćeni rok savjetovanja biti dovoljan da se građani upoznaju s programom i sudjeluju u savjetovanju čime se postiže svrha savjetovanja.

Pozivamo predstavnike zainteresirane javnosti da najkasnije do 18.12.2024. godine dostave svoje komentare na Nacrt prijedloga Programa javnih potreba u kulturi i turizmu Grada Koprivnice za 2025. godinu putem OBRASCA za savjetovanje na e-mail:[renata.stefec@koprivnica.hr](mailto:renata.stefec@koprivnica.hr)

Po završetku savjetovanja, svi pristigli doprinosi bit će javno dostupni na internetskoj stranici Grada Koprivnice te priloženi uz prijedlog akta o kojem će raspravljati Gradsko vijeće Grada Koprivnice. Ukoliko ne želite da Vaš doprinos bude javno objavljen, molimo Vas da to jasno istaknete pri dostavi obrasca. Zahvaljujemo na doprinosu u izradi što kvalitetnijeg Nacrta prijedloga Programa.